section_heading: Transformacija poslovanja u razdoblju 2018.-2022.
paragraph_text: Budući da ta transakcija nije realizirana u roku koju su dozvoljavale sankcijske mjere, Sberbanka je, bez znanja kompanije i ostalih suvlasnika, samostalno poduzela navodnu prodaju svog suvlasničkog udjela. <ref> Međutim, pokazalo se, a Hrvatska je za to priložila i dokaze, da je navodno preuzimanje tvrtke SBK ART bilo pokušaj kršenja sankcijskog režima koji je na snazi u Europskoj uniji i Velikoj Britaniji. Prema dokazima, iza transakcije stoje hrvatski državljani s razgranatim biznisom u Rusiji koji su realizirali fiktivnu transakciju za koju iz Ujedinjenih Arapskih Emirata nije uplaćen nikakav novac. Stoga je Uredbom Vijeća EU 2022/2475 od 16. prosinca 2022., koja čini dio devetog paketa sankcija za pravne i fizičke osobe koje imaju veze s Rusijom i ruskom agresijom na Ukrajinu, a na prijedlog Hrvatske, na listu za sankcije uključena je i tvrtka SBK ART putem koje ruska Sberbank drži 42,5 posto vlasništva u Fortenova grupi. <ref> Prihvaćanjem dokaza da je „Sberbanka zadržala efektivnu kontrolu nad SBK ART bez obzira na navodni prijenos svojih dionica na ulagatelja iz Ujedinjenih Arapskih Emirata“ i uvrštenjem SBK ART na listu za sankcije, sve što je vezano uz tu kompaniju podliježe pod Uredbu Vijeća o mjerama ograničavanja u odnosu na radnje koje potkopavaju ili ugrožavaju teritorijalnu cjelovitost, suverenitet i neovisnost Ukrajine, a svako kršenje sankcija za sobom povlači i kaznenu odgovornost za sve državljane zemalja Europske unije i Velike Britanije, koji su eventualno u istome sudjelovale.